**«Онлайн-платформалар**

**және онлайн-жарнама туралы»**

**Заң туралы**

Заңның негізгі міндеттері:

- онлайн-платформалар қызметінің ашықтығы мен есептілігін арттыру;

- жұртшылық үшін ақпаратты тұрақты және жүйелі түрде жинауды, жинақтауды, сақтауды, талдауды және таратуды қамтамасыз ету;

- Қазақстан Республикасының азаматтары үшін қауіпсіз онлайн ортаны қамтамасыз ету, заңсыз және зиянды контентке қарсы іс-қимыл;

- онлайн-платформалардағы балаларды олардың денсаулығы мен дамуына зиян келтіретін ақпараттан қорғау, Қазақстан Республикасы азаматтарының дербес деректерін қорғау.

Жаңа Заңға «Ақпараттандыру туралы» қолданыстағы Заңның онлайн-платформалар мен жедел хабар алмасу сервисін реттеу бөлігіндегі ережелері ішінара енгізілді.

Заңда онлайн-платформаларды пайдаланушылардың құқықтары, атап айтқанда: Қазақстан Республикасының заңдарында тыйым салынбаған кез келген тәсілмен контентті алу, өндіру, орналастыру, тарату; Қазақстан Республикасының заңдарына сәйкес онлайн-платформаларда еркін пікір білдіру; аккаунт, жария қоғамдастық құру; онлайн-платформаның меншік иесіне немесе оның заңды өкіліне жүгіну құқығы регламенттелген Қазақстан Республикасының және басқалардың заңдарында көзделген олардың құқықтарын, бостандықтары мен заңды мүдделерін сақтау туралы талаппен регламенттелген.

Бұл ретте пайдаланушылар: онлайн-платформалар және онлайн-жарнама туралы заңнаманы сақтауға; орналастырылатын, таратылатын контенттің дұрыстығын тексеруге; жалған ақпаратты, құқыққа қарсы контентті орналастырмауға, таратпауға, сондай-ақ оларды орналастырған, таратқан жағдайда жалған ақпаратты, құқыққа қарсы контентті жоюға міндетті болады.

Өз кезегінде, өзіне қатысты жалған ақпарат таратылған адам жалған ақпаратты жою туралы талаппен онлайн-платформаның меншік иесіне жүгінуге құқылы.

Қазақстан Республикасының аумағында қызметті жүзеге асыру үшін онлайн-платформалардың меншік иелері және (немесе) өзге де заңды өкілдері:

- дербес деректердің сақталуын және құпиялылығын қамтамасыз ету;

- контентті қазақ тіліне автоматты түрде аудару мүмкіндігін жасау;

- адам мен азаматтың өміріне немесе қауіпсіздігіне қатер төндіретін құқыққа қайшы контент анықталған жағдайда Қазақстан Республикасының құқық қорғау органдарын дереу хабардар етуге міндетті;

- құқыққа қарсы контентке қарсы іс-қимыл шаралары туралы уәкілетті органды хабардар ету;

- Қазақстан Республикасының сот актілері, құқық қорғау немесе арнаулы мемлекеттік органдарының сұрау салулары негізінде уәкілетті орган сұратқан пайдаланушылар туралы мәліметтерді ұсынуға;

- контентке, интерфейске, басқа пайдаланушыларға, онлайн-платформаның әрекеттеріне шағым беру функциясын қамтамасыз ету. Бұл ретте шағым беру тетігі мен қағидаларын онлайн-платформаның меншік иесі айқындайды.